arnastofnun/IGC-2024 huggingface dataset:
S-496/2010

Mál þetta var höfðað með ákæru lögreglustjórans á höfuðborgarsvæðinu, dags. 29. júní 2010, á hendur T-kk-þgf G-kk-þgf, Huldubraut 64, Kópavogi. Málið var þingfest og dómtekið 3. þessa mánaðar.

Ákærði er talinn hafa gerst sekur um

… líkamsárás, með því að hafa aðfaranótt sunnudagsins 24. maí 2009 á Laugavegi, gegnt Skólavörðustíg, Reykjavík, skallað S-kvk-þf L-kvk-þf A-kvk-þf … í andlitið með þeim afleiðingum að hún hlaut opið sár á nefi, blóðnasir og glóðarauga á báðum augum.

Þetta er talið varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

Ákæruvald krefst refsingar og greiðslu sakarkostnaðar.

S-kvk-nf L-kvk-nf A-kvk-nf krefst skaðabóta að fjárhæð 1.015.569 krónur með vöxtum samkvæmt 8. gr. laga nr. 38/2001 frá 24. maí 2009 til 21. febrúar 2010, en með dráttarvöxtum samkvæmt 6. gr. sömu laga frá þeim degi til greiðsludags.

Ákærði krefst vægustu refsingar er lög leyfa. Þá krefst hann þess að bótakrafa verði lækkuð verulega.

Ákærði kom fyrir dóm við þingfestingu málsins og játaði brot sitt eins og því er lýst í ákæru. Er játning hans í samræmi við rannsóknargögn. Hann lýsti því nánar að hann hefði verið í átökum og í framhaldi af því hefði S-kvk-nf hreytt í hann ókvæðisorðum. Hefði hann þá skallað hana. Brot ákærða er réttilega fært til refsiákvæðis.

Árás ákærða verður ekki réttlætt. Við ákvörðun refsingar má þó líta til þess að hann hefur ekki verið í góðu jafnvægi eftir ryskingar og deilur. Hann hefur ekki áður sætt refsingum. Verður honum gert að greiða 100.000 króna sekt.

Bótakrafa S-kvk-ef L-kvk-ef A-kvk-ef er sundurliðuð svo:

Miskabætur kr. 800.000

Vinnutap - 96.000

Útlagður kostnaður - 8.888

Lögmannsaðstoð með vsk. - 110.681

Bótakrafan er því samtals að fjárhæð 1.015.569 krónur. Hún er ekki studd öðrum gögnum en ljósmyndum af stúlkunni og tveimur reikningum. Er rétt að dæma miskabætur sem með hliðsjón af atvikum eru ákveðnar 200.000 krónur. Þá verður að dæma ákærða til að endurgreiða útlagðan kostnað sem sýnt hefur verið fram á. Þóknun til lögmanns fyrir að rita kröfuna og fylgja henni eftir er ákveðin með virðisaukaskatti 75.000 krónur. Kröfu um bætur fyrir tekjutap er vísað frá dómi, en hún er vanreifuð og ekki studd gögnum. Bótakrafan var kynnt ákærða hjá lögreglu 21. janúar 2010 og dæmast vextir og dráttarvextir í samræmi við það eins og í dómsorði greinir.

Ákærða verður loks gert að greiða þóknun verjanda síns, 125.000 krónur.

J-kk-nf F-kk-nf héraðsdómari kveður upp dóm þennan.

D ó m s o r ð

Ákærði, T-kk-nf G-kk-nf, greiði 100.000 króna sekt til ríkissjóðs, en sæti ella fangelsi í 8 daga.

Ákærði greiði S-kvk-þgf L-kvk-þgf A-kvk-þgf 208.888 krónur með vöxtum samkvæmt 8. gr. laga nr. 38/2001 frá 24. maí 2009 til 21. febrúar 2010, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags og 75.000 krónur í málskostnað.

Kröfu um bætur fyrir tekjutap er vísað frá dómi.

Ákærði greiði þóknun verjanda síns, 125.000 krónur.

J-kk-nf F-kk-nf
S-508/2010

Mál þetta, sem dómtekið var 3. september sl., er höfðað með ákæru útgefinni af lögreglustjóranum á höfuðborgarsvæðinu 27. júlí 2010 á hendur S-kk-þgf B-kk-þgf S-kk-þgf, kt. 000000-0000, Brattholti 4 b, Mosfellsbæ og D-kk-þgf E-kk-þgf, kt. 000000-0000, Álmholti 13, Mosfellsbæ, fyrir líkamsárás með því að hafa, að kvöldi laugardagsins 10. janúar 2009, utandyra við Akurholt 3 í Mosfellsbæ, í félagi ráðist á B-x-x L-kk-þf B-kk-þf og slegið hann með krepptum hnefa í andlit og slegið og sparkað í líkama hans er hann lá í götunni, allt með þeim afleiðingum að hægri framtönn í efri góm brotnaði, vinstri framtönn í efri góm losnaði og B-kk-nf L-kk-nf hlaut mar á andliti, höfði og brjóstkassa og sár í munni sem sauma þurfti með þremur sporum.

Telst þetta varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981 og 111. gr. laga nr. 82/1998.

Þess er krafist að ákærðu verði dæmdir til refsingar og til greiðslu alls sakarkostnaðar.

Ákærðu, sem játa sök, krefjast vægustu refsingar sem lög leyfa.

Farið var með mál þetta samkvæmt 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa skýlaust játað brot sitt. Sannað er með játningu ákærðu og öðrum gögnum málsins að ákærðu eru sekir um þá háttsemi sem þeim er gefið að sök og eru brot þeirra rétt færð til refsiákvæða í ákæru.

Ákærðu eru fæddir árið 1990 og hafa þeir ekki sætt refsingu svo að vitað sé. Við ákvörðun refsingar ákærðu verður litið til þess að þeir hafa gengist greiðlega við broti sínu. Þá voru ákærðu aðeins 18 ára þegar þeim frömdu brotið og hafa þeir sem fyrr segir hreinan sakaferil. Á móti kemur að ákærðu veittust í sameiningu með ofbeldi að 14 ára pilti og hlaut hann allnokkra áverka af atlögunni. Þykir refsing ákærðu hvors um sig hæfilega ákveðin fangelsi í 45 daga, en fresta skal fullnustu refsingarinnar og falli hún niður að liðnum 2 árum frá birtingu dómsins haldi ákærðu almennt skilorð 57. gr. almennra hegningarlaga.

Ákærðu greiði í sameiningu 35.200 krónur í sakarkostnað.

Af hálfu ákæruvaldsins flutti málið R-kvk-nf B-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærðu, S-kk-nf B-kk-nf S-kk-nf og D-kk-nf E-kk-nf, sæti fangelsi í 45 daga, en fresta skal fullnustu refsingarinnar og falli hún niður að liðnum 2 árum frá birtingu dómsins haldi ákærðu almennt skilorð 57. gr. almennra hegningarlaga.

Ákærðu greiði í sameiningu 35.200 krónur í sakarkostnað.

R-kvk-nf H-kvk-nf
S-544/2010

Mál þetta var höfðað með ákæru lögreglustjórans á höfuðborgarsvæðinu, dags. 1. september 2010, á hendur A-kk-þgf Ö-kk-þgf P-kk-þgf, Stórholti 24, Reykjavík.

Hann er talinn hafa gerst sekur um

… fíkniefnalagabrot, með því að hafa föstudaginn 5. mars 2010, að Stórholti 24, Reykjavík, haft í vörslum sínum 283,52 g af amfetamíni, 38,1 g af marihúana, 201,34 g af kannabislaufum, 8,78 g af sveppum og 39 kannabisplöntur sem lögreglumenn fundu við leit og hafa um nokkurt skeið fram til þess dags ræktað áðurgreindar kannabisplöntur.

Þetta er talið varða við 2. gr., sbr. 4., 5. og 6. gr. laga nr. 65/1974, sbr. lög nr. 113/1985 og lög nr. 68/2001, og 2. gr. sbr. 14. gr. reglugerðar nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og greiðslu sakarkostnaðar. Jafnframt að ofangreind fíkniefni verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Enn er þess krafist að upptækir verði gerðir 10 millilítrar af adrenalíni, sem fannst við húsleit hjá ákærða, sbr. 2. mgr. 68. gr. lyfsölulaga nr. 30/1963 og 4. mgr. 48. gr. lyfjalaga nr. 93/1994.

Ákærði krefst þess að honum verði gerð svo væg refsing sem lög framast leyfa. Benti verjandi hans á að einungis væri ákært fyrir að hafa umrætt amfetamín í vörslum sínum, en ekki að hafa ætlað það til sölu. Þá sýni niðurstöður rannsóknar á efninu að það sé mjög veikt.

Vísa ber frá þeim hluta ákæru sem lýsir tilteknu magni sveppa, en með orðinu sveppur er ekki lýst skýrlega refsiverðri háttsemi. Ákærði hefur að öðru leyti játað brot sitt fyrir dóminum. Er játning hans í samræmi við önnur gögn málsins og verður hann sakfelldur fyrir brot sín, en þau eru í ákæru réttilega færð til refsiákvæða.

Ákærði hefur þrisvar áður verið sakfelldur fyrir fíkniefnabrot. Var honum í öll skiptin gert að greiða sekt. Hann er nú sakfelldur fyrir vörslur á ýmsum fíkniefnum og fyrir að rækta kannabisplöntur. Niðurstaða rannsóknar Rannsóknastofu háskólans í lyfja- og eiturefnafræði sýnir að amfetamín það sem um ræðir er mjög veikt, eða sem svarar til 12% amfetamínsúlfats. Refsing er ákveðin fangelsi í fjóra mánuði. Þar sem ákærði hefur játað brot sitt greiðlega og honum er ekki gefið að sök að hafa ætlað að dreifa fíkniefnum, er rétt að fresta fullnustu refsingarinnar skilorðsbundið í tvö ár. Þá ber að gera umrædd fíkniefni og hin tilgreindu efni upptæk, eins og krafist er.

Ákærða ber ennfremur að greiða sakarkostnað, 133.522 krónur vegna útlagðs kostnaðar og þóknun verjanda sem er ákveðin 163.150 krónur með virðisaukaskatti, en þá er einnig litið til vinnu verjandans er málið var rannsakað hjá lögreglu.

J-kk-nf F-kk-nf héraðsdómari kveður upp dóm þennan.

D ó m s o r ð

Framangreindum hluta ákæru er vísað frá dómi.

Ákærði, A-kk-nf Ö-kk-nf P-kk-nf, sæti fangelsi í fjóra mánuði. Fresta skal fullnustu refsingar og hún falla niður að liðnum tveimur árum frá birtingu dóms þessa, haldi ákærði almennt skilorð 57. gr. almennra hegningarlaga.

Framangreind fíkniefni og 10 millilítrar af adrenalíni eru upptæk.

Ákærði greiði þóknun verjanda síns, 163.150 krónur, og 133.522 krónur í annan sakarkostnað.
S-553/2010

Mál þetta var höfðað með ákæru lögreglustjórans á höfuðborgarsvæðinu, dags. 7. september 2010, á hendur R-kk-þgf K-kk-þgf G-kk-þgf, Hraunbæ 104, Reykjavík.

Ákærði er talinn hafa gerst sekur um

… umferðarlagabrot í Reykjavík, með því að hafa miðvikudaginn 2. júní 2010 ekið bifreiðinni UX-408 sviptur ökurétti og undir áhrifum áfengis (vínandamagn í útöndunarlofti mældist 0,56 mg/l) um Hraunbæ …

Þetta er talið varða við 1. mgr., sbr. 2. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Ákæruvald krefst refsingar, sviptingar ökuréttar og greiðslu sakarkostnaðar.

Ákærði kom fyrir dóm í dag og játaði brot sitt. Játning hans er í samræmi við skjöl málsins. Verður hann sakfelldur, brotið er réttilega heimfært til refsiákvæða.

Ákærði var tvívegis á árinu 2009 sakfelldur fyrir brot gegn 45. gr. umferðarlaga. Þá var hann í síðara skiptið sakfelldur fyrir brot gegn 48. gr. laganna. Ölvunarakstursbrot hans er því ítrekað öðru sinni, en sviptingarakstur ítrekaður. Refsing er í samræmi við þetta ákveðin fangelsi í 40 daga.

Ákærði verður sviptur ökurétti ævilangt.

Loks verður ákærða gert að greiða sakarkostnað, 15.000 krónur.

D ó m s o r ð

Ákærði, R-kk-nf K-kk-nf G-kk-nf, sæti fangelsi í 40 daga.

Ákærði er sviptur ökurétti ævilangt.

Ákærði greiði sakarkostnað, 15.000 krónur.
S-561/2010

Mál þetta var höfðað með ákæru ríkissaksóknara, dagsettri 3. september sl., á hendur L-kvk-þgf G-kvk-þgf J-kvk-þgf, kt. 000000-0000, Yrsufelli 7, Reykjavík, „fyrir sérstaklega hættulega líkamsárás með því að hafa á nýársdag 2010 stungið fyrrum unnusta sinn, G-kk-þf B-kk-þf S-kk-þf, kennitala 000000-0000, ítrekað með hnífi þar sem hann lá undir sæng í rúmi á heimili sínu að Eyjabakka 13 í Reykjavík. Við þetta hlaut G-kk-nf B-kk-nf tvö fleiður við vinstra hné, lítið sár á vinstra læri, fleiður á hægri kálfa, lítið sár á ofanverðum kvið hægra megin, 4 sm langan skurð á vinstri öxl og 5 sm langan skurð á pung hægra megin.

Telst þetta varða við 2. mgr. 218. gr. almennra hegningarlaga nr. 19/194.

Þess er krafist að ákærða verði dæmd til refsingar og greiðslu alls sakarkostnaðar.“

Ákærða hefur játað brot sitt fyrir dóminum. Er játning hennar í samræmi við önnur gögn málsins og verður hún sakfelld fyrir brot sitt, en það er í ákæru réttilega fært til refsiákvæða.

Ákærða hefur samkvæmt sakavottorði verið sektuð 5 sinnum fyrir brot gegn umferðar-, fíkniefna- og hegningarlögum, síðast árið 2004.

Ákærða hefur verið sakfelld fyrir alvarlegt brot eins og lýst er í ákæru. Hins vegar voru áverkar brotaþola ekki miklir og ákærða hefur frá upphafi játað brot sitt greiðlega. Hún hefur ekki áður gerst sek um ofbeldisbrot.

Að þessu virtu verður refsing ákærðu ákveðin fangelsi í 12 mánuði, en fresta skal fullnustu 9 mánaða af refsingunni og skal sá hluti hennar falla niður að liðnum 2 árum frá birtingu dómsins haldi ákærða almennt skilorð 57. gr. almennra hegningarlaga. Ákærða skal greiða 121.975 krónur í sakarkostnað og málsvarnarlaun skipaðs verjanda síns, L-kvk-ef V. J-kvk-ef hæstaréttarlögmanns, 100.400 krónur að meðtöldum virðisaukaskatti.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærða, L-kvk-nf G-kvk-nf J-kvk-nf, sæti fangelsi í 12 mánuði en fresta skal fullnustu 9 mánaða af refsingunni og skal sá hluti hennar falla niður að liðnum 2 árum frá birtingu dómsins haldi ákærða almennt skilorð 57. gr. almennra hegningarlaga. Ákærða skal greiða 121.975 krónur í sakarkostnað og málsvarnarlaun skipaðs verjanda síns, L-kvk-ef V. J-kvk-ef hæstaréttarlögmanns, 100.400 krónur að meðtöldum virðisaukaskatti.

A-kk-nf Í-kk-nf.
S-573/2010

Mál þetta var höfðað með ákæru lögreglustjórans á höfuðborgarsvæðinu, dags. 14. september 2010, á hendur J-kk-þgf V-kk-þgf, Hraunbæ 12a, Reykjavík. Honum eru gefin að sök eftirtalin umferðarlagabrot í Reykjavík á árinu 2010, nema annað sé tekið fram, með því að hafa:

I Að kvöldi mánudagsins 16. febrúar 2009 ekið bifreiðinni NV-904 á gildra ökuréttinda um Rafstöðvarveg við Miklubraut, þar sem lögregla stöðvaði aksturinn.

II Sunnudaginn 30. maí ekið bifreiðinni RO-936 sviptur ökurétti austur Miklubraut, við bensínstöð Orkunnar, uns lögregla stöðvaði aksturinn.

III Að morgni sunnudagsins 11. júlí ekið sömu bifreið sviptur ökurétti suður Barónsstíg, yfir gatnamót Hverfisgötu, uns lögregla stöðvaði aksturinn.

IV Aðfaranótt fimmtudagsins 5. ágúst ekið bifreiðinni UR-768 (SG-976) sviptur ökurétti austur Vesturlandsveg í Ártúnsbrekku uns lögregla stöðvaði aksturinn.

Öll þessi brot eru talin varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Ákæruvald krefst refsingar og greiðslu sakarkostnaðar.

Ákærði kom fyrir dóm í dag og játaði brot sín öll eins og þeim er lýst í ákæru. Er sök hans sönnuð. Brotin eru réttilega færð til refsiákvæða.

Ákærði hefur tvívegis verið sektaður fyrir að aka þrátt fyrir sviptingu ökuréttar. Brot hans í liðum II, III og IV fela því í sér ítrekun öðru sinni. Er í samræmi við dómvenju ákveðin fangelsisrefsing, sem vegna þess að brotin eru þrjú, er ákveðin 60 dagar.

Sakarkostnaður féll ekki til.

J-kk-nf F-kk-nf héraðsdómari kveður upp dóm þennan.

D ó m s o r ð

Ákærði, J-kk-nf V-kk-nf, sæti fangelsi í 60 daga.
S-622/2010

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 28. september 2010 á hendur J-kk-þgf G-kk-þgf G-kk-þgf, Hverfisgötu 98a, Reykjavík, fyrir stórfelld eignaspjöll með því að hafa aðfaranótt laugardagsins 22. maí 2010 milli Skálans og Alþingishússins við Kirkjustræti í Reykjavík, velt steinssteyptu blómakeri á rúðu á glergangi með þeim afleiðingum að rúðan brotnaði.

Telst þetta varða við 2. mgr. 257. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.

Gerð er bótakrafa í málinu af hálfu Alþingis að ákærði verði dæmdur til að greiða skaðabætur að fjárhæð kr. 1.430.000,- ásamt vöxtum samkvæmt 8. gr. laga um vexti og verðtryggingu nr. 38, 2001 frá tjónsdegi 22. maí 2010 og dráttarvöxtum samkvæmt 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru. Farið var með mál þetta samkvæmt 164. gr. laga um meðferð sakamála og það tekið til dóms án frekari sönnunarfærslu og hefur ákærða verið gefinn kostur á að tjá sig um lagaatriði og ákvörðun viðurlaga.

Ákærði J-kk-nf er fæddur í febrúar 1979. Ákærði hefur ekki áður gerst sekur um refsiverða háttsemi svo kunnugt sé. Í ljósi sakarefna málsins og með tilliti til sakaferils ákærða er refsing hans hæfilega ákveðin fangelsi í 30 daga, sem skilorðsbundið verður með þeim hætti er í dómsorði greinir.

Ákærði hefur samþykkt fyrirliggjandi bótakröfu í málinu og verður hún tekin til greina með þeim hætti er í dómsorði greinir.

Ákærði greiði málsvarnarþóknun skipaðs verjanda svo sem í dómsorði greinir.

D ó m s o r ð :

Ákærði, J-kk-nf G-kk-nf G-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum 2 árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði Alþingi skaðabætur að fjárhæð 1.430.000 krónur, ásamt vöxtum samkvæmt 8. gr. laga um vexti og verðtryggingu nr. 38/2001 frá 22. maí 2010 til 21. nóvember 2010 en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði 75.300 krónur í málsvarnarþóknun skipaðs verjanda síns, P-kk-ef K-kk-ef héraðsdómslögmanns.

S-kk-nf S-kk-nf
S-701/2010

Mál þetta var höfðað með ákæru ríkislögreglustjóra, dagsettri 21. október sl., á hendur, Ó-kk-þgf S-kk-þgf, kennitala 000000-0000, Hverfisgötu 39, Reykjavík

„fyrir meiri háttar brot gegn skatta- og bókhaldslögum framin í sjálfstæðri atvinnustarfsemi ákærða, með því að hafa:

1. Hvorki staðið skil á virðisaukaskattsskýrslum né staðið ríkissjóði skil á virðisaukaskatti sem innheimtur var á árunum 2003 til og með 2008, í samræmi við fyrirmæli IX. kafla laga um virðisaukaskatt nr. 50/1988, samtals að fjárhæð kr. 8.062.163, sem sundurliðast sem hér greinir:

2. Látið undir höfuð leggjast að færa lögboðið bókhald og vanrækt að varðveita bókhaldsgögn vegna sjálfstæðrar atvinnustarfsemi sinnar á árunum 2003 til og með 2008.

Framangreind brot ákærða samkvæmt 1. tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005.

Framangreind brot ákærða samkvæmt 2. tölulið ákæru teljast varða við 2. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. og 2. tölulið 1. mgr. 37. gr., sbr. 36. gr. laga nr. 145/1994 um bókhald, sbr. 1. gr. laga nr. 37/1995.

Þess er krafist að ákærði verði dæmdur til refsingar og greiðslu alls sakarkostnaðar.”

Ákærði hefur játað brot sín fyrir dóminum. Er játning hans í samræmi við önnur gögn málsins og verður hann sakfelldur fyrir brot sín, en þau eru í ákæru réttilega færð til refsiákvæða.

Ákærði var dæmdur í 6 mánaða fangelsi, skilorðsbundið í 2 ár, og sekt 21. maí 2001 fyrir brot gegn sömu lagaákvæðum og hann er nú ákærður fyrir að brjóta. Ákærði stóðst skilorðið, en rannsókn hófst gegn honum sem sakborningi hjá lögreglu 10. febrúar 2010.

Að þessu virtu verður refsing ákærða 8 mánaða fangelsi sem bundin skal skilorði eins og segir í dómsorði. Þá verður ákærði dæmdur til að greiða 24 milljónir króna í sekt að viðlagðri vararefsingu eins og segir í dómsorði.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, Ó-kk-nf S-kk-nf, sæti fangelsi í 8 mánuði en fresta skal fullnustu refsingar og falli hún niður að liðnum 3 árum frá birtingu dómsins haldi hann almennt skilorð 57. gr. almennra hegningarlaga.

Ákærði greiði 24.000.000 króna í sekt og komi 90 daga fangelsi í stað sektar verði hún ekki greidd innan 4 vikna.

A-kk-nf Í-kk-nf.
S-707/2010

Ár 2010, mánudaginn 8. nóvember, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 707/2010: Ákæruvaldið (E-kk-nf T-kk-nf) gegn G-kk-þgf O-kk-þgf S-kk-þgf (H-kk-nf Þ. B-kk-nf hrl), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 22. október sl. á hendur ákærða, G-kk-þgf O-kk-þgf S-kk-þgf, kt. 000000-0000, Vesturbergi 1, Reykjavík, „fyrir meiri háttar brot gegn skatta- og bókhaldslögum, framin í sjálfstæðri atvinnustarfsemi ákærða, með því að hafa:

1. Hvorki staðið skil á virðisaukaskattsskýrslum, né staðið ríkissjóði skil á virðisaukaskatti sem innheimtur var í starfseminni á árunum 2004 til og með 2008, í samræmi við fyrirmæli IX. kafla laga nr. 50/1988 um virðisaukaskatt, samtals að fjárhæð kr. 30.550.054, sem sundurliðast sem hér greinir:

2. Látið undir höfuð leggjast að færa lögboðið bókhald og vanrækt að varðveita bókhaldsgögn vegna sjálfstæðrar atvinnustarfsemi sinnar vegna rekstraráranna 2004 til og með 2008.

Framangreind brot ákærða samkvæmt 1. tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. mgr. 40. gr. laga nr. 50/1988 um virðisaukaskatt, sbr. 3. gr. laga nr. 42/1995 og 3. gr. laga nr. 134/2005.

Framangreind brot ákærða samkvæmt 2. tölulið ákæru teljast varða við 2. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. og 2. tölulið 1. mgr. 37. gr., sbr. 36. gr. laga nr. 145/1994 um bókhald, sbr. 1. gr. laga nr. 37/1995.

Þess er krafist að ákærði verði dæmdur til refsingar og greiðslu alls sakarkostnaðar.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Þykir refsing ákærða hæfilega ákveðin fangelsi í 9 mánuði. Rétt er að fresta því að framkvæma refsingu þessa og ákveða að hún falli niður að liðnum 2 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Auk þessa ber að dæma ákærða til þess að greiða 91.650.162 krónur í sekt og komi 6 mánaða fangelsi í stað sektarinnar greiðist hún ekki innan 4 vikna frá dómsbirtingu.

Dæma ber ákærða til þess að greiða verjanda sínum, H-kk-þgf Þ. B-kk-þgf hrl., 200.000 krónur í málsvarnarlaun að meðtöldum virðisaukaskatti.

Annan kostnað hefur ekki leitt af málinu.

DÓMSORÐ:

Ákærði, G-kk-nf O-kk-nf S-kk-nf, sæti fangelsi í 9 mánuði. Framkvæmd refsingarinnar er frestað og fellur hún niður að liðnum 2 árum frá dómsuppsögu. Ákærði, G-kk-nf O-kk-nf S-kk-nf, greiði 91.650.162 krónur í sekt og komi fangelsi í 6 mánuði í stað sektarinnar greiðist hún ekki innan 4 vikna frá dómsbirtingu.

Ákærði greiði verjanda sínum, H-kk-þgf Þ. B-kk-þgf hrl. 200.000 krónur í málsvarnarlaun.

P-kk-nf G-kk-nf